《登黄鹤楼和张无伪韵》
清代·岳钟琪

黄鹄矶头楚水涯，层楼高敞接烟霞。偶然白发间吹笛，已是青门老种瓜。

墓雨荒台空说梦，扁舟逐客竟忘家。古今都付东流去，倚槛无言看浪花。

作者简介：（1686—1754）四川成都人，字东美，号容斋。岳升龙子。康熙五十年由捐纳同知改武职，任松潘镇中军游击，擢副将。以平定西藏乱事，擢四川提督。雍正初，参赞年羹尧军事，讨罗卜藏丹津于青海。年羹尧得罪后，署川陕总督，尽护诸军，后改实授。又以宁远大将军率军攻噶尔丹策零。钟琪兵权既重，疑忌者多。诸生曾静遣弟子张熙投书，劝使反清。钟琪立即告发。十年，被鄂尔泰等所劾，被召还京，夺官下狱。乾隆二年，得释。十三年，再起为四川提督，平大金川有功，封公爵。卒谥襄勤。